《锦堂春（正旦作）》
宋代·葛立方

气应三阳，氛澄六幕，翔乌初上云端。问朝来何事，喜动门阑。田云占来好岁，星翁说道宜官。拟更凭高望远，春在烟波，春在晴峦。

歌管雕堂宴喜，任重帘不卷，交护春寒。况金钗整整，玉树团团。柏叶轻浮重醑，梅枝巧缀新幡。共祝年年如愿，寿过松椿，寿过彭聃。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。